**Rogue One: A Star Wars Story**, tai vain **Rogue One**, on vuonna 2016 ensi-iltansa saanut eeppinen avaruusoopperaelokuva, jonka on ohjannut Gareth Edwards ja käsikirjoittaneet Chris Weitz ja Tony Gilroy. Se on ensimmäinen *Tähtien sota* -universumiin sijoittuvista yksittäisistä antologiaelokuvista. Se sijoittuu aikaan juuri ennen alkuperäisen *Tähtien sota* -elokuvan tapahtumia. Elokuva keskittyy kapinallisjoukkoon, joka pyrkii varastamaan Imperiumin uuden aseen, Kuolemantähden, piirustukset. Elokuvan pääosissa näyttelevät Felicity Jones, Diego Luna, Ben Mendelsohn, Donnie Yen, Mads Mikkelsen, Alan Tudyk, Jiang Wen ja Forest Whitaker.

Elokuva perustuu John Knollin 10 vuotta aikaisemmin esittämään ideaan. Ennen kehitysvaiheen alkamista, elokuvaa kuviteltiin tyyliltään erilaiseksi kuin perinteiset *Tähtien sota* -elokuvat, kuten alkutekstin puuttuminen ja perinteisten kohtaussiirtymien korvaaminen toisenlaisilla. Kuvaukset alkoivat Elstree studioilla Lontoon lähellä elokuussa 2015 ja päättyivät helmikuussa 2016. Kesällä 2016 monet elokuvan kohtauksista kuvattiin uudelleen, Gilroyn vastatessa niiden ohjaamisesta. Elokuva sai maailmanensi-iltansa Hollywoodin Pantages Theatressa 10. joulukuuta 2016. Ensi-iltansa Suomessa se sai 14. joulukuuta 2016 ja Yhdysvalloissa 16. joulukuuta 2016. 

*Rogue One* sai positiivisen vastaanoton, kriitikoiden ylistäessä näyttelijöiden roolisuoritusta, elokuvan toimintakohtauksia ja synkkää juonta, mutta hahmokehitystä pidettiin liian vähäisenä. Elokuva tuotti yli miljardi dollaria lipputuloja ja sai kaksi Oscar-ehdokkuutta vuoden 2017 gaalassa parhaasta äänityksestä sekä parhaista erikoistehosteista.

Juoni
-----

Tiedemies Galen Erso piileskelee perheineen planeetta Lah'mulla, kunnes Orson Krennic, Imperiumin armeijan kehittyneiden aseiden tutkimusosaston johtaja, saapuu pakottamaan Galenin viimeistelemään työnsä Kuolemantähden, planeettojen tuhoamiseen kykenevän avaruusaseman, viimeistelemisessä. Galenin vaimon Lyran jouduttua ammutuksi, heidän pieni tyttärensä Jyn pakenee turvaan kapinallisten ääriliikkeen johtajan Saw Gerreran avustuksella. 

15 vuotta myöhemmin Imperiumin pilotti Bodhi Rook vaihtaa puolta ja pyrkii viemään holografisen viestin Galeniltä Jedhan aavikkokuussa oleskelevalle Gerreralle. Planeetta Wobanilla kapinalliskapteeni Cassian Andor vapauttaa aikuiseksi varttuneen ja Imperiumin työleirillä vankina pidetyn Jynin. Jyn viedään Yavin 4:lle tapaamaan Mon Mothmaa, joka pyytää häntä auttamaan Galenin sekä Kuolemantähteä koskevien tietojen etsimisessä. Mutta Jynin tietämättä kenraali Draven käskee Cassiania tappamaan Galenin.

Jyn, Cassian sekä uudelleenohjelmoitu Imperiumin droidi K-2SO saapuvat Jedhan aavikkokuuhun, missä Imperiumi louhii kyberkristalleja Kuolemantähden voimanlähteeksi, Gerreran taistelijoiden käydessä aseelliseen vastarintaan heitä vastaan. Sokean soturi Chirrut Îmwen sekä palkkasoturi Baze Malbusin avulla Jyn löytää Gerreran, joka pitää Bodhia panttivankina. Gerrera näyttää Jynille hologrammin, jossa Galen kertoo tyttärelleen rakastavansa tätä ja palanneensa projektiin suunnitellakseen Kuolemantähteen heikkouden: reaktorikuilun, johon pommittaminen aiheuttaisi koko avaruusaseman tuhoksi koituvan ketjureaktion. Hän kertoo myös, että piirustukset löytyvät trooppisella planeetta Scarifilla sijaitsevan tukikohdan tornin tietopankista. 

Suurmoffi Tarkin tapaa Krennicin Kuolemantähdellä ja epäilevänä projektin edistymisestä vaatii tätä käyttämään pienitehoista tuhosädettä Jedhan pääkaupungin tuhoamiseksi. Jyn ja hänen ryhmänsä joutuvat pakenemaan Bodhin kanssa, mutta Gerrera jää kuolemaan. Tarkin onnittelee Krenniciä, mutta Imperiumin kärsimien tietovuotojen vuoksi hän ottaa projektin komentoonsa.

Jyn jäljittää isänsä planeetta Eadulla sijaitsevalle tutkimuslaitokselle, missä Galen myöntää Krennicille olevansa vastuussa tietovuodosta. Vaikka Cassian päättääkin jättää Galenin henkiin, kapinalliset saapuvat pommittamaan laitosta ja Galen kuolee Jynin käsivarsille. Krennic evakuoi planeetan ja Jynin ryhmä pakenee varastetulla Imperiumin sukkulalla. Palattuaan Yavin 4:lle, Jyn ehdottaa suunnitelmaa Kuolemantähden piirustusten varastamiseksi Scarifilta, mutta kapinalliset eivät usko Imperiumin voittamisen olevan enää mahdollista. 

Tämän vuoksi Jynin ryhmä ja joukko muita kapinallisia käyttävät varastettua sukkulaa lähteäkseen varastamaan suunnitelmat itse, muodostaen yksikön nimeltä Rogue One. Krennic vierailee Mustafarilla Darth Vaderin luona raportoidakseen Eadun hyökkäyksestä sekä pyytääkseen tältä lupaa päästä keisarin puheille, mutta Vader käskee häntä vain varmistamaan, ettei uusia tietovuotoja tule.

Saavuttuaan Scarifiin Jyn ja Cassian naamioituvat Imperiumin upseereiksi muiden ryhmäläisten pitäessä Imperiumin sotilaat kiireisinä. Myöhemmin kapinallisten laivasto saapuu paikalle tuhotakseen planeetan ympärillä olevaa suojakenttää ylläpitävän avaruusaseman. Krennic itse saapuu Scarifiin selvittääkseen mitä tietoja Galen oli vuotanut. Jyn onnistuu saamaan Kuolemantähden piirustukset samalla, kun iskusotilaat tuhoavat K-2SO:n. Bodhi, Chirrut, Baze ja monet muut kapinallissotilaat saavat surmansa vihollisen ylivoiman edessä. Lähetystornin huipulla Jyn kohtaa Krennicin, joka julistaa Imperiumin voittoa ennen kuin Cassian haavoittaa häntä ja Jyn lähettää piirustukset Kapinaliiton komentoalukselle. 

Kuolemantähti saapuu Scarifin kiertoradalle ja Tarkin antaa käskyn tuhota tukikohdan, jolloin epäonnistunut Krennic saa surmansa tukikohdan tuhoutuessa, kun taas Jyn ja Cassian kuolevat säteen aiheuttaman valtavan tulipallon saavuttaessa heidät. Kapinallisten laivasto alkaa vetäytyä, mutta Vader hyökkää komentoalukseen saadakseen piirustukset takaisin. Hän surmaa aluksen miehistön, mutta piirustukset oli jo ehditty viedä *Tantive IV*:lle, jossa prinsessa Leia toteaa niiden antaneen kapinalle toivoa.

Näyttelijät
-----------

|  |  |  |
| --- | --- | --- |
|  Felicity Jones  | … |  Jyn Erso
  |
|  Diego Luna  | … |  Cassian Andor
  |
|  Ben Mendelsohn  | … |  Johtaja Orson Krennic
  |
|  Donnie Yen  | … |  Chirrut Îmwe
  |
|  Mads Mikkelsen  | … |  Galen Erso
  |
|  Alan Tudyk  | … |  K-2SO (ääni ja liikkeenkaappaus)
  |
|  Jiang Wen  | … |  Baze Malbus
  |
|  Forest Whitaker  | … |  Saw Gerrera
  |
|  Riz Ahmed  | … |  Bodhi Rook
  |
|  Genevieve O’Reilly  | … |  Senaattori Mon Mothma
  |
|  Jimmy Smits  | … |  Senaattori Bail Organa
  |
|  Anthony Daniels  | … |  C-3PO
  |
|  James Earl Jones  | … |  Darth Vaderin ääni
  |
|  Ian McElhinney  | … |  Kenraali Jan Dodonna
  |
|  Paul Kasey  | … |  Amiraali Raddus
  |
|  Stephen Stanton  | … |  Amiraali Raddusin ääni
  |
|  Andy de la Tour  | … |  Kenraali Hurst Romodi
  |
|  Tim Beckmann  | … |  Kapteeni Raymus Antilles
  |
|  Warwick Davis  | … |  Weeteef Cyu-Bee
  |
|  Alistair Petrie  | … |  Kenraali Davits Draven
  |
|  Ben Daniels  | … |  Kenraali Antoc Merrick
  |
|  Valene Kane  | … |  Lyra Erso
  |
|  Beau Gadsdon  | … |  8-vuotias Jyn Erso
  |
|  Dolly Gadsdon  | … |  4-vuotias Jyn Erso
  |
|  Jonathan Aris  | … |  Senaattori Nower Jebel
  |
|  Fares Fares  | … |  Senaattori Vasp Vaspar
  |
|  Sharon Duncan-Brewster  | … |  Senaattori Tynnra Pamlo
  |
|  Duncan Pow  | … |  Kersantti Ruescott Melshi
  |
|  Nick Kellington  | … |  Bistan
  |
|  Martin Gordon  | … |  Vaneé
  |

Darth Vaderin fyysisinä näyttelijöinä elokuvassa toimivat Spencer Wilding ja Daniel Naprous. Guy Henry ja Ingvild Deila näyttelevät suurmoffi Wilhuff Tarkinia ja prinsessa Leia Organaa ja heidät muokattiin digitaalisesti Peter Cushingin ja Carrie Fisherin näköisiksi. *Star Wars: The Last Jedin* ohjaaja Rian Johnson ja tuottaja Ram Bergman tekevät cameoesiintymiset Kuolemantähden teknikkoina.

Tuotanto
--------

Toukokuussa 2014 julkaistiin tieto, että uuden *Tähtien sota* -antologiaelokuvan ohjaajaksi oli valittu muun muassa *Godzillan* ohjannut Gareth Edwards ja käsikirjoittajaksi Gary Whitta. Elokuvan ensi-illaksi ilmoitettiin 16. joulukuuta 2016.

Maaliskuussa 2015 julkaistiin virallisesti tulevan elokuvan nimi *Rogue One* ja ensimmäinen elokuvaan valittu näyttelijä Felicity Jones.

Elokuvan kuvaukset alkoivat Lontoossa kesällä 2015.

Elokuvan ensimmäinen traileri julkaistiin 7. huhtikuuta 2016. Elokuvan toinen traileri julkaistiin 11. elokuuta 2016.

Alun perin Alexandre Desplat valittiin säveltäjäksi, mutta syyskuussa 2016 Michael Giacchino valittiin hänen tilalleen, kun uudelleenkuvaamiset muuttivat jälkituotannon aikataulua.

Vastaanotto
-----------

### Kriitikoiden vastaanotto

Rotten Tomatoes -kerääjäsivustolla 85 % kriitikoista antoi elokuvalle myönteisen arvostelun pistekeskiarvolla 7,5/10. Tulos perustuu 328 arvosteluun.

### Tuotto

*Rogue One* on tuottanut yhteensä 1,056 miljardia dollaria maailmanlaajuisesti. Se oli vuoden 2016 neljänneksi eniten tuottanut elokuva.

### Palkinnot ja ehdokkuudet

| Palkinnot ja ehdokkuudet |
| --- |
| Palkinto | Päiväys | Kategoria | Kenelle | Tulos | Lähde |
| Oscar | 26. helmikuuta 2017 | Erikoistehosteet | John Knoll, Mohen Leo, Hal Hickel & Neil Corbould | Ehdokkuus |  |
| Äänitys | David Parker, Christopher Scarabosio, Stuart Wilson | Ehdokkuus |
|

Lähteet
-------

1. ↑  Rogue One: A Star Wars Story (2016) *Box Office Mojo*. Viitattu 23.4.2017. (englanniksi)
2. ↑  Scarlett Russell: Alistair Petrie talks about his new movie Kicking Off and Star Wars spoilers *Digital Spy*.  21.4.2016. Viitattu 18.8.2016. (englanniksi)
3. ↑  The 2016 Preview - 13 Rogue One: A Star Wars Story.  *Empire*, helmikuu 2016, s. 89.  Bauer Media Group.   (englanniksi)
4. ↑  Butler, Tom: Rogue One: Why it took multiple actors to play Darth Vader (exclusive) *Yahoo Movies*.  14.12.2016. Viitattu 17.12.2016. (englanniksi)
5. ↑  Fullerton, Huw: How a Holby City actor brought one of Star Wars' most iconic characters back to life *Radio Times*.  16.12.2016. Viitattu 18.12.2016. (englanniksi)
6. ↑  Breznican, Anthony: Star Wars Celebration: Updates on Episode VIII and young Han Solo movie *Entertainment Weekly*.  17.7.2016. Viitattu 7.8.2016. (englanniksi)
7. ↑  Kit, Borys: 'Star Wars' Spinoff Hires 'Godzilla' Director Gareth Edwards (Exclusive) *Hollywood Reporter*.  22.5.2014. Viitattu 4.1.2016. (englanniksi)
8. 1 2  Rogue One Title Revealed, Rian Johnson Confirmed for Star Wars: Episode VIII  12.3.2015. StarWars.com. Viitattu 4.1.2016. (englanniksi)
9. ↑  Khatchatourian, Maane: ‘Rogue One: A Star Wars Story’ First Trailer Arrives *Variety*.  7.4.2016. Viitattu 11.4.2016. (englanniksi)
10. ↑  Kit, Borys: 'Star Wars: Rogue One' Replaces Its Composer (Exclusive) *The Hollywood Reporter*.  15.9.2016. Viitattu 22.9.2016. (englanniksi)
11. ↑  *Rogue One: A Star Wars Story* Rotten Tomatoesissa. (englanniksi)
12. ↑  *Rogue One: A Star Wars Story* Box Office Mojossa. (englanniksi)
13. ↑  Oscar Nominations: Complete List *Variety*.  24.1.2017. Viitattu 24.1.2017. (englanniksi)

Aiheesta muualla
----------------

* *Rogue One* Internet Movie Databasessa. (englanniksi)
* *Rogue One* Elonetissä.
* *Rogue One* Box Office Mojossa. (englanniksi)
* *Rogue One* Rotten Tomatoesissa. (englanniksi)
* *Rogue One* Metacriticissä. (englanniksi)

|  |  |  |
| --- | --- | --- |
| Edeltäjä:**2015: *007 Spectre*** | **Suomen lippukassan ykkönen 2016** | Seuraaja:**2017: Tuntematon sotilas** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Tähtien sota* |
| --- |
|  |
| Elokuvat | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Skywalker-saaga | 

|  |  |
| --- | --- |
| Alkup. trilogia (*IV–VI*) | 
* *Tähtien sota* (1977)
* *Imperiumin vastaisku* (1980)
* *Jedin paluu* (1983)

 |
|  |
| Esiosatrilogia (*I–III*) | 
* *Pimeä uhka* (1999)
* *Kloonien hyökkäys* (2002)
* *Sithin kosto* (2005)

 |
|  |
| Jatko-osatrilogia (*VII–IX*) | 
* *The Force Awakens* (2015)
* *The Last Jedi* (2017)
* *The Rise of Skywalker* (2019)

 |

 |
|  |
| Animaatiot | 
* *The Clone Wars* (2008)

 |
|  |
| Antologiat | 
* *Rogue One* (2016)
* *Solo* (2018)

 |

 |
|  |
| Televisio | 

|  |  |  |  |  |  |  |
| --- | --- | --- | --- | --- | --- | --- |
| Kaanon | 

|  |  |
| --- | --- |
| Animaatiot | 
* *The Clone Wars* (2008–2020) (jaksot)
* *Rebels* (2014–2018)
* *Forces of Destiny* (2017–2018)
* *Resistance* (2018–2020)
* *The Bad Batch* (2021–)
* *Visions* (2021–)
* *Tales of the Jedi* (2022–)
* *Pikkujedien seikkailut* (2023)

 |
|  |
| Näytellyt | 
* *The Mandalorian* (2019–) (jaksot)
* *The Book of Boba Fett* (2021–2022)
* *Obi-Wan Kenobi* (2022)
* *Andor* (2022–)
* *Ahsoka* (2023)
* *Skeleton Crew* (2023)
* *The Acolyte* (2024)

 |

 |
|  |
| *Legends* | 
* *Holiday Special*
* *Droidit*
* *Ewokit*
* *Clone Wars*

 |

 |
|  |
| Muut mediat | 
* kirjat
	+ *Uljas tasavalta*
* pelit
* Lego Star Wars

 |
|  |
| Hahmot | 

|  |  |
| --- | --- |
| Kaanon | 
* Gial Ackbar
* Padmé Amidala
* Cassian Andor
* Wedge Antilles
* Cad Bane
* BB-8
* Jar Jar Binks
* Ezra Bridger
* Lando Calrissian
* Chewbacca
* C-3PO
* Poe Dameron
* Din Djarin (Mandalorialainen)
* kreivi Dooku (Darth Tyranus)
* Caleb Dume (Kanan Jarrus)
* Jyn Erso
* Boba Fett
* Jango Fett
* FN-2187 (Finn)
* Saw Gerrera
* moffi Gideon
* kenraali Grievous
* Grogu
* Jabba the Hutt
* kenraali Armitage Hux
* Qui-Gon Jinn
* K-2SO
* Maz Kanata
* Obi-Wan Kenobi
* Orson Krennic
* Darth Maul
* Nien Nunb
* Leia Organa
* Palpatine (Darth Sidious)
* kapteeni Phasma
* Qi’ra
* R2-D2
* Rey
* Fennec Shand
* Anakin Skywalker (Darth Vader)
* Luke Skywalker
* yksinvaltias Snoke
* Ben Solo (Kylo Ren)
* Han Solo
* Ahsoka Tano
* suurmoffi Wilhuff Tarkin
* suuramiraali Thrawn
* Rose Tico
* Asajj Ventress
* Mace Windu
* Yoda
* sivuhahmot

 |
|  |
| *Legends* | 
* HK-47
* Mara Jade
* Kyle Katarn
* Galen Marek (Starkiller)
* Darth Revan
* Jacen Solo

 |
|  |
| Taisteluyksiköt | 
* iskusotilaat
* kloonisotilaat
* taisteludroidit

 |

 |
|  |
| Järjestöt | 
* Ensimmäinen ritarikunta
* Galaktinen Imperiumi
* Galaktinen tasavalta
* Itsenäisten aurinkokuntien konfederaatio
* Jediritarikunta
* Kapinaliitto
* Sithien sääty
* Uusi tasavalta
* Vastarinta

 |
|  |
| Planeetat ja kuut | 
* Alderaan
* Bespin
* Coruscant
* Crait
* Dagobah
* Endor
* Exegol
* Geonosis
* Hoth
* Jakku
* Mustafar
* Naboo
* Tatooine
* Yavin

 |
|  |
| Kansat, rodut ja olennot | 
* bantha
* droidit
* ewokit
* hiekkakansa
* huttit
* Jawat
* mandalorialaiset
* wookieet
* Yuuzhan Vong

 |
|  |
| Teknologia | 

|  |  |
| --- | --- |
| Aseet | 
* Kuolemantähti
* laseraseet
* valosapeli

 |
|  |
| Maastoajoneuvot | 
* AT-AT
* AT-ST
* AT-TE
* Kiitopyörä
* LAAT
* Maakiituri

 |
|  |
| Hävittäjät | 
* A-siipinen
* B-siipinen
* TIE-hävittäjä
* U-siipinen
* X-siipinen
* Y-siipinen

 |
|  |
| Avaruusalukset | 
* Kuolemantähti
* *Millennium Falcon*
* Mon Calamarin tähtiristeilijä
* *Slave I*
* *Tantive IV*
* Tähtihävittäjä

 |

 |
|  |
| Sodat ja taistelut | 
* Kloonisodat
* Galaktinen sisällissota
* Ensimmäisen ritarikunnan ja Vastarinnan sota

 |
|  |
| Muu konsepti | 
* Voima
* fysiikka
* kielet

 |
|  |
| Tuotanto | 
* George Lucas
* Han ampui ensin
* Lucasfilm
* näyttelijät

 |
|  |
| Kulttuurillinen vaikutus | 
* Chewbacca-puolustus
* Jedismi
* Star Wars -päivä (4. toukokuuta)
* Wookieepedia

 |

 |

|  |  |  |  |
| --- | --- | --- | --- |
| 

| * n
* k
* m
Gareth Edwardsin ohjaamat elokuvat |
| --- |
|  |
| 
* *Monsters* (2010)
* *Godzilla* (2014)
* *Rogue One: A Star Wars Story* (2016)

 |

 |